google/wiki40b huggingface dataset:
Nezvestní

1. séria

Štyridsaťosem stroskotancov, ktorí prežili pád lietadla, ostalo uväznených na mysterióznom ostrove kdesi uprostred oceánu, tisíce míľ od civilizácie. Pomoc neprichádza, pretože šesť hodín pred haváriou lietadlo stratilo spojenie, neplánovane zmenilo kurz a letelo tisíce míľ neznámou trasou. Ak ich niekto skutočne hľadá, potom zbytočne pátra v celkom iných končinách našej planéty. Prvé, čo doktor Jack Shephard (Matthew Fox) po prebudení pocítil, bola pálčivá bolesť. Potom si všimne páliace slnko, bambusový les, dym a najmä všadeprítomný krik a plač ranených. Spoločne s vedomím prichádza aj hrôzostrašné pochopenie situácie - lietadlo, ktorým cestoval, pravdepodobne havarovalo. Lekársky inštinkt mu napovedá, že ľudia potrebujú jeho pomoc. Stroskotanci prehľadávajú miesto núdzového pristátia a zistia, že sú na ostrove, kde prevláda neprístupný terén. Ani počasie tu nie je najprívetivejšie. Nepriestupnou džungľou sa navyše preháňajú tajomné tvory, ktoré nepatria k žiadnemu živočíšnemu druhu, ktorý by kedy niektorý z nich poznal. Najväčším problémom je však rôznorodosť samých stroskotancov, ktorých rozdeľuje takmer všetko, čo si dokáže človek predstaviť - viera, politické zmýšľanie, rebríčky hodnôt i morálka. Nebyť veliteľských schopností a charizmy Jacka a Kate Austinovej (Evangeline Lillyová) mala by nehomogénna skupina len malú šancu na prežitie. Ak chcú zmätení a zranení ľudia prežiť, musia sa naučiť spolupracovať a konať ako kolektív. "Je jedno, kým sme boli a čo sme predtým robili. teraz sme všetci zomreli a musíme začať znova. Nájdite spôsob, ako prispieť, pretože nikto sám neuspeje. A ak spolu nemôžeme žiť, zomrieme sami". Ostrov je zahalený nepreniknuteľnou hmlou tajomstiev a mnohé záhady a hlboko skryté mystériá z minulosti si stroskotanci nesú aj sami v sebe. Na takom mieste nie je prežitie žiadnou samozrejmosťou.

2. séria

Celá druhá séria je oveľa pochmúrnejšia a brutálnejšia ako prvá. Hlavnou témou je ako stroskotanci môžu spolunažívať s tými "druhými". Ďalej sa objavia nové postavy, ľudia zo zadnej časti lietadla, čím sa vyriešia rôzne tajomstvá ostrova, ale zároveň sa nové tajomstvá objavia.

USA

Vysielanie sa v USA začalo v septembri 2004. Seriál tam dosahuje veľmi vysoké čísla sledovanosti. Tretia séria, ktorá sa vysielala v rokoch 2006 a 2007 bola rozdelená na dve časti - prvá (6 epizód) na jeseň 2006 a druhá (17 epizód) od februára 2007. Vysielanie štvrtej série bolo tiež rozdelené na dve časti kvôli štrajku scenáristov.

Slovensko

Na Slovensku sa seriál začal vysielať na obrazovkách TV JOJ od 12. februára 2006. Od septembra 2006 sa vysielala druhá séria. Posledná epizóda druhej série bola odvysielaná 03. novembra 2006. Seriál bol dabovaný do slovenského jazyka a vysielal sa v sobotu a nedeľu večer o 20-tej hodine.
Falkes (syn Temena)

Falkes alebo Falkés (starogr. Φάλκης – Falkes/iný prepis Falkés, lat. Phalces) je v gréckej mytológii syn argejského kráľa Temena, nástupca (spolukráľ) sikyónskeho kráľa Lakestada.
Osemdesiat rokov po trójskej vojne viedol otec Falka a jeho bratia Kresfontes a Aristodémos piaty a tentokrát už víťazný útok Dórov na mykénsky Peloponéz. Svoj podiel na tomto vojenskom úspechu mal aj Falkes, ktorý sa presadil prekvapivým nočným útokom s oddielom svojich vojakov na Sikyón. Po obsadení mesta, vzhľadom na to, že jeho vládca Lakestades pochádzal takisto ako on z rodu Heraklovcov, jeho život ušetril a po prevzatí moci mu dokonca umožnil zastávať vládny post spolu s ním. Na počesť tohto víťazstva dal Falkes potom v Sikyóne vybudovať chrám zasvätený bohyni Hére.
Keď sa jeho otec Temenos stal kráľom Argu a funkciou veliteľa vojsk v Argu nemenoval ani jedného zo svojich synov, ale uprednostnil Déifonta, manžela svojej dcéry Hyrnéthy, uniesol spolu s bratom Kerynom Hyrnéthu, aby tak Deifonta donútili vzdať sa svojej funkcie. Déifontes sa následne pokúsil svoju manželku oslobodiť, ale v zápale boja bola nešťastnou zhodou okolností svojim bratom Falkom usmrtená.
Po smrti Falka nastúpil na trón v Sikyóne jeho syn Rhégnidas.
Kráľovský Chlmec

Polohopis

Mesto leží v juhovýchodnej časti Slovenska, na východnom úpätí Chlmeckých kopcov v regióne Medzibodrožie. Obklopuje ho Východoslovenská nížina a zo severnej strany mokrade CHKO Latorica. Mestom prechádza cesta I/79 a II/555, južne vedie železničná trať Košice – Čierna nad Tisou. Trebišov je od Kráľovského Chlmca vzdialený 29 km severozápadne, Veľké Kapušany 16 km severne a Čierna nad Tisou 9 km východne.
Katastrálne územie mesta tvorí 2 381 ha, z toho 107 ha ornej pôdy, 143 ha viníc a ostatok tvoria lúky, pasienky a lesy.

Dejiny

Po vzniku Uhorska sa osada a ako aj celé Medzibodrožie stali súčasťou Zemplínskej župy. S názvom „Helmech“ sa stretávame v zakladacej listine obce Leles z roku 1214.
 
V polovici 15. storočia bola usadlosť povýšená na zemepánske mesto, o čom svedčí aj historická pečať mesta s erbom. 
Na vyvýšenine nad mestom dal postaviť  Péter Perényi začiatkom 16. storočia hrad. Jeho zrúcaniny sú dnes známe ako Csonkavár. 
V 17. storočí mesto dočasne patrilo pod Sedmohradské kniežatstvo. V tomto období dala Zuzana Lórantfiová, vdova po Jurajovi Rákócim I.,  postaviť v meste kaštieľ.
 
V druhej polovici 19. storočia sa Kráľovský Chlmec stal okresným centrom. 
V roku 1918 sa Kráľovský Chlmec stal súčasťou Česko-slovenskej republiky. Po 1. viedenskej arbitráži bol pripojený k  Maďarsku.
Mesto bolo sídlom Medzibodrožského okresu, ktorého štatút zanikol v roku 1960. Mesto bolo pričlenené do okresu Trebišov.

Symboly mesta

Podľa Heraldického registra  má mesto tieto symboly prijaté od 15. storočia. Doložený erb je z pečatidla z roku 1561. Znovuobnovený bol v roku 1977.

Erb

V striebornom štíte zelená, do kruhu stočená vínna réva s dvoma listami vybiehajúcimi do horných rohov štítu, uprostred s červeným strapcom hrozna.

Vlajka

Vlajka mesta pozostáva z piatich pozdĺžnych pruhov červeného, zeleného, bieleho, zeleného, červeného. Vlajka má pomer strán 2:3 a je ukončená dvoma cípmi, t. j. jedným zástrihom, siahajúcimi do tretiny jej listu.
Regionálna anestézia

Regionálna anestézia (miestna anestézia), pri ktorej je vedomie zachované, je vyvolaná pôsobením lokálnych anestetík na rôznych úrovniach vedenia nervových vzruchov od nervových zakončení až po miešne nervové korene. Na rozdiel od celkovej anestézie je pacient počas operácie pri vedomí.

Lokálne anestetiká

Účinok lokálnych anestetík je vyvolaný blokády receptoru sodíkového kanála bunkovej membrány. Delia sa na dve skupiny - amidy a estery.
Estery najú kratší účinok, nižšiu toxicitu, ale viac alergických reakcii. Používa sa z nich tetrakain, prípadne kokaín. 
Amidy sú síce toxickejšie, ale účinkujú dlhšie a menej alergizujú. Patrí sem mezokain a lidokain s kratším účinkom. Artikain má stredne dlhý účinok, bupivakain a ropivakain majú dlhý účinok.

Nežiadúce účinky lokálnych anestetík a komplikácie

Medzi nežiadúcimi účinkami lokálnych anestetík je  toxické pôsobenie na centrálny nervový systém, tlmivé pôsobenie na srdcovú svalovinu, vo vysokých dávkach môžu spôsobiť zastavenie obehu a dýchania. Aj liečebne sa dá využiť ich účinok na hladkú svalovinu dýchacích ciest a tráviaceho traktu. Pri podávaní lokálneho anestetika môže dôjsť k poškodeniu nervu a krvácaniu z ciev v okolí, pri chybnej epidurálnej anestéze  rýchle preniknutie anestetika do mozgomiešneho moku  môže byť príčinou straty vedomia, poklesu krvného tlaku a zastavenia dýchania. Neskoršími komplikáciami centrálnych blokád je retencia moča, bolesti hlavy a infekčné komplikácie.
Jednotkový vektor

Jednotkové vektory súradnicových systémov

V prípade že sú jednotkové vektory totožné s osami všeobecného súradnicového systému, označujú sa \vec{i}, \vec{j}, \vec{k}.
Slovanské jazyky

Slovanské jazyky sú skupina príbuzných jazykov, ktorými hovoria Slovania, obývajúci najmä východnú, juhovýchodnú a strednú Európu. Sú jednou z vetiev indoeurópskej jazykovej rodiny. Slovanské jazyky sa vyvinuli z praslovančiny.
Praslovančina sa však nezachovala v písomnej forme, preto sa pri jej rekonštrukcii používa historicko-porovnávacia metóda na základe porovnávania javov v jednotlivých slovanských jazykoch s prihliadnutím na stav v indoeurópskych jazykoch.
Prigonrieux

Poloha

Obec má rozlohu 26,12 km². Najvyšší bod je položený 118 m n. m. a najnižší bod 12 m n. m.

Obyvateľstvo

Počet obyvateľov obce je 4 000 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Ham (Manche)

Poloha

Obec má rozlohu 3,86 km². Najvyšší bod je položený 26 m n. m. a najnižší bod 3 m n. m.

Obyvateľstvo

Počet obyvateľov obce je 343 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lajos Abafi-Aigner

Životopis

Jeho nemecká rodina sa presťahovala do Bratislavy v roku 1858 a tu sa naučil aj po maďarsky. V roku 1863 sa opäť presťahovali do Budapešti.
Po skončení základnej školy sa venoval štúdiu histórie V Kolíne nad Rýnom a Stuttgarte. Neskôr pracoval ako vydavateľ a obchodník s knihami v Budapešti. Venoval sa hlavne štúdiu histórie, ako i otázkam kultúry. Nemecké meno Ludwig si zmenil na maďarské Lajos a začal používať maďarský pseudonym Abafi. V roku 1870 sa stal slobodomurárom. Napísal napr. prácu o poetických dielach významného maďarského básnika Sándora Petőfiho, ale aj niekoľkozväzkovú prácu o histórii slobodomurárov v Rakúsko–Uhorsku, čomu sa venoval asi 12 rokov. V druhej polovici svojho života sa venoval hlavne štúdiu motýľov, ich zberu a publikoval niektoré významné práce z tohoto odboru. Jeho podnik v priebehu rokov 1880 - 1890 postupne upadal, preto ukončil v roku 1890 svoju činnosť a venoval sa už potom iba entomológii.

Entomologické aktivity

Patril medzi prvých entomológov, ktorí skúmali aj faunu motýľov Uhorska. Známy je tiež, ako autor nekrológov niektorých významných uhorských entomológov, ktoré boli publikované v maďarskom entomologickom časopise Rovartani lapok, kde Lajos Abafi-Aigner patril k redaktorom tohto časopisu. Pracoval aj ako spoluautor a redaktor práce: Fauna regni Hungariae. Jeho kniha "Magyarország lepkéi" z roku 1907 bola veľmi populárna a ovplyvnila niekoľko generácií entomológov Uhorska. Jeho zbierka hmyzu sa čiastočne zachovala v Budapešti v Národnom prírodovednom múzeu.
Lykinos z Héraie

Lykinos (starogr. Λυκῖνος – Lykinos) bol v roku 384 pred Kr. olympijský víťaz v behu dorastencov na jedno stadion.
Sofios z arkádskej Héraie bol na 99. olympijských hrách v roku 384 pred Kr. korunovaný vencom za víťazstvo v behu dorastencov na jedno stadion. V Olympii sa táto disciplína zaradila do programu hier v roku 632 pred Kr. a prvým jej víťazom bol Polyneikes z Élidy. Olympijská vzdialenosť stádia merala (600 stôp) 192,27 metra.
Podľa starovekého cestovateľa a spisovateľa Pausania sa v posvätnom okrsku olympijskej Altidy nachádzala i socha Lykina, ktorú mu na počesť jeho olympijského víťazstva dali zhotoviť rodáci. Prácou na jeho soche bol poverený sochársky majster Kleón zo Sikyónu. Dobu Lykina vedeli odborníci približne zistiť aj podľa umelca zhotovujúceho jeho sochu.
Gəncə

Gəncə alebo Gäncä (rus. Гянджа; 1935 – 1989 Kirovabad) je druhé najväčšie mesto Azerbajdžanu na úpätí Malého Kaukazu s 302 500 obyvateľmi (2004).
Valle-di-Campoloro

Poloha

Obec má rozlohu 5,6 km². Najvyšší bod je položený 976 m n. m. a najnižší bod 0 m n. m.

Obyvateľstvo

Počet obyvateľov obce je 324 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Železničná trať Bratislava – Břeclav

História

Už od roku 1848 viedla trať z Bratislavy do Devínskej Novej Vsi, Marcheggu a Gänserndorfu v Rakúsku, kde sa spájala s traťou Viedeň – Břeclav, vybudovanou už v roku 1839. Budovanie trate medzi Bratislavou a Břeclavou prebiehalo až v rokoch 1889 – 1891, kedy bol Železničnou spoločnosťou Moravskej doliny vybudovaný úsek z Devínskej Novej Vsi do Skalice. 
Trať bola dokončená vybudovaním úseku Kúty – Brodské – Břeclav v roku 1900, kedy bol dokončený most cez Moravu.
Po prvej svetovej vojne bola na celom úseku vybudovaná druhá koľaj a trať bola v roku 1967 ako prvá na Slovensku elektrifikovaná napäťovou sústavou 25kV, 50Hz

Modernizácia trate

Modernizácia trate z Maďarska do Česka na rýchlosť 200 km/h by ušetrila 38 minút.
27. januára 2017 Železnice Slovenskej republiky vydali oznámenie o verejnom obstarávaní na modernizáciu v úseku Devínska Nová Ves (mimo) – štátna hranica Slovensko/Česko. Zákazka by mala stáť 305 mil. EUR a doba jej realizácia je plánovaná na 38 mesiacov. Modernizácia prebehne medzi Devínskou Novou Vsou a Malackami a medzi Kútmi a štátnou hranicou. Implementácia ERTMS prebehne v celom úseku. Úsek je plánovaný na rýchlosť 200km/h. Modernizácia je najväčšia investícia tretej Ficovej vlády. Väčšia zákazka pre ŽSR bola len modernizácia v okolí Púchova.
Stanovisko ministerstva dopravy z mája 2015: „Momentálne sa pracuje na projektovej dokumentácii. Štúdie realizovateľnosti odpovedia na otázku, či sa rýchlosť zvýši na 160 alebo až na 200 kilometrov za hodinu. Ak štúdie preukážu opodstatnenosť, tak ako slovenská, tak aj česká strana deklarovala ochotu zvýšenia rýchlosti až na 200 kilometrov za hodinu.“
Rozhodnutie Úradu pre verejné obstarávanie vrátilo do hry firmu Integra Construction z Kazachstanu. Do prípadu sa však zapjil aj veľvyslanec Kazachstanu, Serzhan Abdykarimov, ktorý bol na stretnutí s Miroslavom Hlivákom, šéfom úradu.
Veľká Vápenica

Prírodné podmienky

Južné svahy sú zalesnené, porast s pásom kosodreviny a s výskytom limby dosahuje okraje vrcholovej plošiny. Severné a severovýchodné svahy sú hôľnaté. Vrchol je veľmi plochý s menšími porastmi kosodreviny. Sú tu väčšie skalné útvary, ktoré sú až bizarne modelované.

Turistika

Vrcholom prechádza  značená cesta hrdinov SNP.
Vladimír Holan

Životopis

Narodil sa v Prahe, v roku 1911 sa s rodičmi presťahoval do Bělej pod Bezdězom. V roku 1919 začal študovať na pražskom gymnáziu, a odvtedy sa datujú aj jeho prvé literárne pokusy. Po ukončení gymnázia ho prijali ako úradníka do pražského Penzijného ústavu, kde bol zamestnaný 7 rokov. Potom odišiel do penzie a venoval sa iba literatúre a poézii.
V rokoch 1933–1938 pôsobil ako redaktor umeleckej besedy Život a v rokoch 1939–1940 riadil program divadla E. F. Buriana.
Po roku 1948 nesmel publikovať, až v 60. rokoch začal znova vydával zbierky, ktoré písal takzvane „do zásuvky“.
V roku 1968 bol menovaný za národného umelca.
Písať prestal prakticky v roku 1977, kedy zomrela jeho dcéra. V tom istom roku dostal druhú mozgovú príhodu a zdravotný stav sa mu zhoršoval. Nakoniec dostal zápal pľúc a zomrel doma, 31. marca 1980.

Dielo

Ako jeden z mála autorov svojej doby bol skôr nepolitický, politiky sa dotkol iba v závažných prípadoch – po Mníchove v roku 1938 napísal Odpověď Francii.
Holan neopisoval realitu, ale snažil sa preniknúť do ľudského vnútra a pátrať po odpovediach na otázky bytia, života, lásky, smrti a času, … V jeho diele hrá veľkú úlohu tajomstvo. Lyrické zbierky sú väčšinou odpútané od reality a zameriaval sa na svoje vnútro. Objavuje sa u neho častý motív smrti.
Jeho dielo je veľmi obsiahle, básne sú ťažké, komplikované a ponuré, napriek tomu o ňom možno tvrdiť, že patrí k najkvalitnejším českým básnikom 20. storočia. Jeho tvorba veľmi ovplyvnila generáciu básnikov tvoriacich za socializmu.

Preklady

Prekladal poéziu, preložil mnoho významných básnikov okrem iného R. M. Rilkeho, Ch. Baudelaira, L. de Gógory y Argote, Ch. Vildraca, N. Lenaua, J. Słowackého, M. J. Lermontova, Nizámího, jeho preklady vychádzali často vo veľmi malých nákladoch.

Ukážka z diela

„Kdo nepracuje ať nejí!“ Ano,
ale co je práce? Být věrný svému nezištnému údělu —

nebo být prodavačem odpustků

či horlivým topičem v krematoriu,

zavádět teploměr do konečníku války

nebo i pod ztrátou hrdla přepilovat pouta

a raději si vyloupat oči,

aby neviděly ty dnešní hrůzy,
(V. Holan, Noc s Hamletem)
Zánik predmetu

Zánik predmetu podľa F. Mika spočíva vo víťazstve síl, ktoré sú opačné voči silám súdržnosti predmetu, čiže síl, ktoré pôsobia proti jeho štruktúre; spočíva v strate súdržnosti jeho prvkov. Tendencia k rozpadu existuje… v samom predmete, a to v dôsledku vnútorných protirečivých síl, ktoré v ňom driemu. Vonkajší zásah je potom, tak alebo onak, len ich intenzifikáciou.
Zlatý glóbus za najlepší celovečerný animovaný film

Zlatý glóbus za najlepší celovečerný animovaný film prvýkrát udelila Hollywoodska asociácia zahraničných novinárov (HFPA) na 64. ročníku udeľovania cien v januári 2007.
Legovanie

Legovanie je pridávanie legujúcich prísad do vsádzky alebo do tekutého kovu, aby sa dosiahlo predpísané chemické zloženie. Tento postup je dôležitý napríklad pri spracovaní ocele. Pri zlievaní drahých kovov označuje legovanie primiešanie prísady na dosiahnutie požadovanej rýdzosti, farby a pod.
Bains-sur-Oust

Poloha

Obec má rozlohu 44,63 km². Najvyšší bod je položený 89 m n. m. a najnižší bod 0 m n. m.

Obyvateľstvo

Počet obyvateľov obce je 3 379 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montgenèvre

Poloha

Montgenèvre má rozlohu 40,07 km². Najvyšší bod je položený 3 124 m n. m. a najnižší bod 1 360 m n. m.

Obyvateľstvo

Montgenèvre má 511 obyvateľov (2009).
Graf vývoja obyvateľstva:
Zdroje: INSEE
Épeigné-les-Bois

Poloha

Obec má rozlohu 14,52 km². Najvyšší bod je položený 141 m n. m. a najnižší bod 71 m n. m.

Obyvateľstvo

Počet obyvateľov obce je 436 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Houtteville

Poloha

Obec má rozlohu 4,51 km². Najvyšší bod je položený 37 m n. m. a najnižší bod 1 m n. m.

Obyvateľstvo

Počet obyvateľov obce je 90 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Poyartin

Poloha

Obec má rozlohu 13,04 km². Najvyšší bod je položený 102 m n. m. a najnižší bod 17 m n. m.

Obyvateľstvo

Počet obyvateľov obce je 753 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
ArchiCAD

Charakteristika

Archicad umožňuje používateľovi pracovať s parametrickými objektmi, často nazývanými "smart objects". Týmto sa odlišoval od ostatných CAD programov vytvorených v osemdesiatych rokoch.
Produkt umožňuje vytvárať používateľom „virtuálne budovy“ pomocou virtuálnych štrukturálnych elementov ako sú steny, dosky, strechy, dvere, okná a nábytok.
Súčasťou programu je aj rozsiahla databáza objektov a dopredu na dizajnovaných prvkov. Objekty pre archicad s príponou GDL "Geometric Description Language" sa dajú aj voľne stiahnuť na internete, či zakúpiť.
Archicad dovoľuje používateľovi pracovať súčasne v 2D aj 3D prostredí a volne ich medzi sebou prepínať. 2-dimenzionálne kresby môžu byť kedykoľvek exportované v podobe pôdorysov, pohľadov a rezov.
Akákoľvek zmena v 2D kresbe alebo v 3D modeli sa okamžite prenáša na všetky tieto časti kresby. Dajú sa taktiež vytvárať 2D detaily. Súčasťou programu Archicad je aj interne renderovacie zariadenie Lightworks.
Je možné si zakúpiť aj mnoho užitočných add-on pod aplikácii, ktoré sú určené na rôzne podporné operácie počas projektovania stavby. Výsledný projekt je možné exportovať napríklad do programov ako sú Artlantis studio, alebo Maxon form, s ktorými sa dá dosiahnuť naozaj dobrý výsledok v oblasti finálnej vizualizácie.
Najnovšia verzia (2008) je Archicad 12.
HD 189733

HD 189733 je hviezda v súhvezdí Líška, pri ktorej bola objavená extrasolárna planéta. Táto planéta označená ako HD 189733b je typický „horúci Jupiter“, čiže obrovská plynná planéta obiehajúca v tesnej blízkosti hviezdy. Svoju hviezdu obehne raz za 2,2 dňa vo vzdialenosti iba 4,8 miliónov kilometrov. Povrchová teplota planéty je až 926,6 °C. Táto exoplanéta bola prvá, ktorej zloženie atmosféry sa podarilo vedcom určiť a to pomocou spektra získaného zo svetla odrazeného od planéty. Skúmal ju infračervený spektroskop na palube Spitzerovho vesmírneho ďalekohľadu. Výsledok prvej spektrálnej analýzy bol však prekvapivý: napriek očakávaniam táto planéta nenesie vo svojej atmosfére ani stopu po vodnej pare, metáne ani oxide uhličitom.
Jej materská hviezda je chladnejšia a menej masívna než Slnko, jej spektrálny typ je G5 a nachádza sa pomerne blízko, len 62 svetelných rokov od Slnka.
Pod Dračí skálou

Popis územia

Dôvodom ochrany je bohatá lokalita tisa obyčajného v Jizerských horách. Chránené územie sa nachádza na ploche 0,82 ha v nadmorskej výške 535 - 570 m. Počet nájdených tisov je tu 537 z toho zhruba 467 semenáčov. Väčších rastlín tu rastie okolo 70. Najstaršie exempláre dosahujú vek 400 rokov. Nálezisko je oplotené.

História

V roku 1850 boli takmer všetky mladšie exempláre rastúce všade na svahoch okolo Fojtky, vyhubené. Dôvodom bola zver ohrýzajúca tisy, ktorú Clamm-Gallasovci uzavreli do novej odbory. V roku 1929 sa vykonal súpis fojteckých tisov a bola nariadená ich ochrana.

Náučný chodník

Prvý náučný chodník náleziskom bol vytvorený v roku 1980 Mladými ochrancami Jizerských hôr. Rok 1998 priniesol kompletnú generálnu údržbu areálu (oplotenie, tabule, náučné chodníky, schody atď.).
Percy (Isère)

Poloha

Obec má rozlohu 15,93 km². Najvyšší bod je položený 1 880 m n. m. a najnižší bod 591 m n. m.

Obyvateľstvo

Počet obyvateľov obce je 146 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Martin Babiak

Vojenské pôsobenie

Svoje pôsobenie Martin Babiak začínal v roku 1982 ako pilot 1. Stíhacieho leteckého pluku v Českých Budějoviciach. Tam vo viacerých funkciách zotrval až do roku 1994 keď sa stal zástupcom veliteľa 3. Stíhacieho bombardovacieho leteckého pluku v Kuchyni. Neskôr základni v Kuchyni velil. V roku 2001 sa Martin Babiak stal Náčelníkom sekretariátu a zástupcom náčelníka štábu J3, Generálneho štábu SR. Od roku 2003 pôsobil v Bruseli, tiež ako Národný vojenský predstaviteľ pri NATO, počas jeho pôsobenia bol 26. augusta 2004 prezidentom SR povýšený do svojej prvej generálskej hodnosti brigádny generál. Od roku 2007 bol zástupcom veliteľa Síl výcviku a podpory v Trenčíne. O rok neskôr pôsobil vo vyšších funkciách na Generálnom štábe: Náčelník štábu dlhodobého plánovania a Náčelník štábu strategického plánovania. V roku 2010 bol vymenovaný do funkcie veliteľa Vzdušných síl OS SR.
V júni 2017 bol pridelencom obrany na veľvyslanectve Slovenskej republiky v Spojených štátoch (s pôsobnosťou aj pre Kanadu).
Osny

Poloha

Obec má rozlohu 12,52 km². Najvyšší bod je položený 102 m n. m. a najnižší bod 27 m n. m.

Obyvateľstvo

Počet obyvateľov obce je 15 965 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Elektrická jednotka 460

Nehody

V roku 1988 došlo u Třinca k nabehnutu jednotky 460 na nákladný vlak, po ktorom musel byť zrušený vozeň 460.022 a vozeň 460.021 bol využívaný na náhradné diely. K ďalšej vážnej nehode došlo o rok neskôr 10. novembra 1989 v Nových Kopistech, kde do jednotky tvorenej vozňami 460.081 + 460.082 narazil medzinárodný expres 373 Balt-Orient na čele s rušňom 350.009. Vozeň 460.081 bol zrušený a vozeň 460.082 zostal ako záložný v DKV Ústí nad Labem. Ďalšie smutná udalosť sa stala 12. marca 1997, kedy v Bohumíne vypukol požiar na najstaršej, prototypovej jednotke 460.001 + 460.002, po ktorom bol zrušený vozeň 460.002 a vozeň 460.001 bol spojený s osiroteným vozňom 460.082, čím bola vytvorená nová jednotka. Ďalší požiar vzplanul 2. decembera 2005 v železničnej stanici Čaňa na jednotke tvorenej vozňami 460.035 + 460.036 a úplne zničil vozeň 460.036, ktorý bol následne zrušený.
Vladimír Miro

Životopis

Pedagogické štúdium ukončil v roku 1930 – 1932 na učiteľskom ústave v Turčianskych Tepliciach, popri učiteľskej praxi na ľudových a stredných školách, poslucháč histórie na Filozofickej fakulte UK v Bratislave. V roku 1954 – 1960 pracovník Povereníctva Krajského ústavu pre ďalšie vzdelávanie učiteľov v Žiline, v roku 1960 – 1970 v Banskej Bystrici. Autor historického románu, poviedok, krátkych próz, učebných textov z dejepisu a odborných textov.
Merey

Poloha

Obec má rozlohu 8,66 km². Najvyšší bod je položený 133 m n. m. a najnižší bod 45 m n. m.

Obyvateľstvo

Počet obyvateľov obce je 318 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Loches (obec)

Poloha

Obec má rozlohu 27,06 km². Najvyšší bod je položený 147 m n. m. a najnižší bod 64 m n. m.

Obyvateľstvo

Počet obyvateľov obce je 6 455 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pesaro

Pesaro je talianske mesto v regióne Marche, hlavné mesto provincie Pesaro e Urbino. Leží na brehu Jadranského mora.